DA Den Europæiske Unions Tidende C 277/6

Offentliggørelse af en ansøgning i henhold til artikel 50, stk. 2, litra a) i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

2014/C 277/05

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»ARROZ DE VALENCIA«/»ARRÒS DE VALÈNCIA«

EF-nr.: ES-PDO-0105-01162 — 30.9.2013

BGB ( ) BOB ( X )

1. Afsnit i varespecifikationen, som berøres af ændringen

—

☐

—

☒

—

☒

—

☐

—

☐

—

☐

—

☐

—

☐

—

☐

2. Type ændring(er)

—

☒

—

☐

—

☐

—

☐

3. Ændring(er):

3.1. Vedrørende beskrivelsen

Sorter

Der anmodes om tilføjelse af følgende nye rissorter: J. Sendra, Montsianell, Gleva, Sarçet og Albufera.

Ris er en plante, som nemt danner hybrider. På trods af den indsats for genetisk forbedring, der gøres af frøproducenter og risproducenterne selv, så mister sorterne derfor med tiden visse dyrkningsmæssige kvaliteter, f.eks. med hensyn til størrelse, evne til rodskydning m.m. Der bliver derfor med jævne mellemrum udviklet nye sorter med forbedrede dyrkningsmæssige kvaliteter.

El Instituto Valenciano de Investigaciones Agrarias og private frøproducenter udvikler således hvert år nye sorter. Ud af alle disse har man besluttet at tilføje sorterne J. Sendra, Montsianell, Gleva, Sarçet og Albufera til den beskyttede oprindelsesbetegnelse, efter at det er påvist, at de er fuldt ud tilpasset BOB-området, at dyrkningen af dem er mere bæredygtig, samt at de er i overensstemmelse med de karakteristiske organoleptiske egenskaber for de eksisterende sorter.

Stort set al den ris, der er omfattet af BOB’en »Arroz de Valencia«, dyrkes i naturparker, og det forpligter os til at være særligt opmærksomme på miljøet og anvende nye sorter, hvis dyrkning er mere miljøskånsom og bæredygtig. I det område, der er omfattet af denne BOB, må man kun dyrke de sorter, der opfylder de særlige vilkår, som er gældende for denne oprindelsesbetegnelse. De pågældende sorter er udvalgt, fordi;

1. De er mere modstandsdygtige over for skimmelsvampe og derfor reducerer behovet for at anvende svampebekæmpelsesmidler

2. De er mere modstandsdygtige over for angreb af Chilo Suppresalis

3. Der er tale om lavere sorter, som kræver relativt mindre gødning

4. De har mindre tendens til at lægge sig, de holder sig naturligt oppe i vind og gør det muligt at reducere anvendelsen af plantebeskyttelsesmidler

5. De lavere sorter efterlader også færre stubbe. Eftersom der er færre stubbe går det også hurtigere med nedbrydningen af planterne på markerne, og der er mindre behov for at brænde stubbene eller trække dem op (begge fremgangsmåder er aggressive over for miljøet)

6. Man opretholder de organoleptiske egenskaber og opfylder de dyrknings- og miljømæssige krav, der er gældende for BOB-området.

Krav

Den emballerede BOB-ris skal opfylde følgende krav:

Mellemlange korn 4 % Gule og kobberfarvede korn 0,2 % Røde og marmorerede korn 0,5 % »Kridtagtige« og grønne korn 2 % Plettede og insektbeskadigede korn 0,5 % Fremmedlegemer 0,1 % Minimum uden defekt 92,7 %

Ændringen består i, at man tidligere skelnede mellem forskellige størrelser af mellemlange korn, og at man nu ikke længere foretager denne skelnen, eftersom alle mellemlange korn anses for at være til skade for kvaliteten — uanset deres størrelse.

Derudover er der foretaget en ændring af visse af de parametre, der anvendes til beskrivelse af produktet. De morfologiske aspekter udgår, da de ikke har nogen relation til de organoleptiske egenskaber, og fordi de er selvfølgelige for de beskyttede sorter.

3.2. Vedrørende det geografiske område

Kommunerne Rafelbuñol, Alcira, Chilches og La Llosa tilføjes til BOB-området.

Kommunen Rafelbuñol grænser op til kommuner, der er omfattet af den beskyttede oprindelsesbetegnelse som f.eks. Massamagrell og La Pobla de Farnals, og den ligger i det samme vådområde og har samme jordbundsforhold og klima.

Hertil kommer, at risdyrkningstraditionen i Rafelbuñol-området er dokumenteret i Antonio José Cavanilles' værk fra 1795 om kongeriget Valencia, Observaciones sobre la historia natural, geográfica, agrícola, población y frutos del Reino de Valencia, hvor han taler om risdyrkningen og dens indflydelse på folkesundheden, og i leksikonet om Spanien fra 1850, Diccionario geográfico-estadístico-histórico de España y sus posesiones de ultramar, hvori det hedder, at korn- og rismøllerne i Rafelbuñol blev drevet med vand fra Moncadakanalen.

Kommunen Alcira grænser op til Algemesí, Corbera, Favareta, Llaurí, Polinyà de Xúquer og Tabernes del Valldigna (som alle er kommuner, der er omfattet af den beskyttede oprindelsesbetegnelse).

Kommunerne Chilches og La Llosa udgør tilsammen ét sammenhængende vådområde sammen med Almenara (som er også er omfattet af BOB’en). Der er også dokumentation for risdyrkningstraditionen i Alcira, Chilches og la Llosa i José Cavanilles værk fra 1795, Observaciones sobre la historia natural, geográfica, agrícola, población y frutos del Reino de Valencia, hvor der tales om risdyrkningens betydning for folkesundheden, og i leksikonet om Spanien fra 1850, Diccionario geográfico-estadístico-histórico de España y sus posesiones de ultramar.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»ARROZ DE VALENCIA«/»ARRÒS DE VALÈNCIA«

EF-nr.: ES-PDO-0105-01162 — 30.9.2013

BGB ( ) BOB ( X )

1. Myndighedens navn

»Arroz de Valencia«/»Arròs de València«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt og grøntsager (friske og forarbejdede)

3.2. Beskrivelse af produktet med betegnelsen i punkt 1

Ris (Oryza sativa) af sorterne Senia, Bahía, Bomba, J. Sendra, Montsianell, Gleva, Sarçet og Albufera. Risen sælges som hvid ris eller fuldkornsris og har følgende parametre (gennemsnitsværdier):

Mellemlange korn 4 % Gule og kobberfarvede korn 0,2 % Røde og marmorerede korn 0,5 % »Kridtagtige« og grønne korn 2 % Plettede og insektbeskadigede korn 0,5 % Fremmedlegemer 0,1 % Minimum uden defekt 92,7 %

Egenskaber for forarbejdede rå korn (gennemsnitlige værdier)

Sort Længde (mm) Længde/bredde Perleformede (%) Bahía 5,6 1,8 99 Senia 5,6 1,8 99 Bomba 5,2 1,8 99 J. Sendra 5,7 1,8 99 Montsianell 5,7 1,8 99 Gleva 5,7 1,8 99 Sarçet 6 1,8 99 Albufera 5,2 1,7 99

Der gælder desuden følgende egenskaber (gennemsnitlige værdier) for den beskyttede Valencia-betegnelse for ris:

Sort Amylose (%) Bahía 19,1 Senia 16,3 Bomba 24,9 J. Sendra 17,5 Montsianell 18,1 Gleva 17,7 Sarçet 16,3 Albufera 25,6

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Alle etaper — lige fra såning til høst, tørring og forberedelse til emballering.

3.6. Særlige regler vedrørende udskæring, rivning eller emballering osv.

Emballeringen skal finde sted i produktionsområdet for at garantere produktets organoleptiske egenskaber og sikre dets sporbarhed inden for rammerne af ét enkelt kontrolsystem.

3.7. Specifikke mærkningsregler

Risen med den beskyttede betegnelse sælges udelukkende i emballage, der er forsynet med en nummereret kontroletiket. På både etiketten og kontroletiketten skal være angivet Denominación de Origen »Arroz de Valencia« (spansk) og eventuelt Denominació d'Orige »Arròs de València« (valenciansk).

4. Præcis afgrænsning af det geografiske område

Risen dyrkes i naturlige vådområder i provinserne Alicante, Castellón og Valencia, i regionen Valencia, og navnlig i kommuner beliggende i og ved naturparken Parque natural de la Albufera de Valencia og naturparken Parque Natural del Marjal de Pego-Oliva samt vådområdet Marjal de Almenara. Alle disse områder har meget stor økologisk betydning, og risen spiller her en ekstremt stor rolle for så vidt angår økosystemets bæredygtighed.

Kommuner, der indgår i det afgrænsede område:

I og ved naturparken Parque Natural de la Albufera (provinsen Valencia): Albal, Albalat de la Ribera, Alfafar, Algemesí, Beniparrell, Catarroja, Cullera, Massanassa, Sedaví, Silla, Sollana, Sueca og Valencia

Andre kommuner i provinsen Valencia: Alginet, Almacera, Almusafes, Alquería de la Condesa, La Alcudia, Alcira, Benifayó, Corbera, Favareta, Fortaleny, Llaurí, Masamagrell, Oliva, La Pobla de Farnals, Polinya del Xuquer, Puzol, Rafelbuñol, Riola, Sagunto og Tavernes deValldigna

Én kommune i Toledoprovinsen: Pego

Kommuner i provinsen Castellón: Almenara, Castellón, Chilches og La Llosa.

5. Tilknytning til det geografiske område

5.1. Det geografiske områdes egenart

Naturlige produktionsfaktorer

Dyrkningen af »Arroz de Valencia« finder sted under særlige vilkår i vådområder. Der er tale om kalkholdige jorder (30-50 % carbonat); de er lerholdige, indeholder kun lidt organisk materiale og reagerer alkalisk (pH 8-8,3). Jorderne har en tæt struktur og er ikke særligt permeable.

Da det afgrænsede område ligger tæt på Middelhavet, er temperaturerne milde hele året rundt. Nedbøren falder om efteråret og foråret.

Netop beliggenheden tæt ved havet er årsagen til, at man i området har briser og undgår kolde vinde i løbet af dagen. Sommermånederne er præget af den meget tørre og varme vestenvind fra den spanske højslette.

En stor del af BOB-området indgår i naturparken Parque Natural de la Albufera de Valencia, som har meget stor landskabsmæssig værdi. På grund af områdets særlige karakteristika er det her kun muligt at dyrke ris, som til gengæld er nødvendig for at opretholde naturparkens økologiske balance.

Naturparken Parque Natural de la Albufera de Valencia dækker et område på 21 120 ha, hvoraf 65 % udgøres af rismarker.

Menneskelige produktionsfaktorer

Der har i mange århundreder været dyrket ris i det afgrænsede området. Det fremgår af dokumenter, at der blev dyrket ris i Kongeriget Valencia, inden det blev erobret af Jaime den Første i 1238. Rismarkerne beskrives allerede i den såkaldte Llibre dels repartiments, som fordelte jorderne i det nyligt erobrede kongerige.

Ved Kong Fernando den Sjettes forordning af 1753 fordeles rismarkerne i området.

Andre værker, som omhandler risdyrkningens historie i regionen Valencia, er El arroz (1939) af Rafael Font de Mora y Llorens og Compendio arrocero (1952) af José María Carrasco García.

I løbet af den meget lange periode, hvor der er dyrket ris, er der udviklet særlige metoder i området som f.eks. de såkaldte eixugons, som består i, at man lader risen stå uden vand nogle dage for at bekæmpe algevækst. Disse eixugons gennemføres omkring slutningen af juni, når risplanterne har spiret.

En anden særlig dyrkningsteknik er overrislingen af de pløjede marker om vinteren. Denne praksis bevirker, at de biologiske cyklusser for visse organismer i jordbunden går i stå, og den virker som en form for desinfektion. Samtidigt øges vandbiodiversiteten (svampe, alger og små leddyr) til fordel for nedbrydningen af planterester efter høsten og regenerering af jordbunden med tilførsel af makro- og mikronæringsstoffer.

5.2. Produktets egenart

BOB'en »Arroz de Valencia« har en høj evne til at absorbere smag på grund af indholdet af amylose i de sorter, der dyrkes i området. Ud over at der er en stor procentdel af perleris, er kornstørrelsens ensartethed en meget vigtig faktor, som garanterer homogen og ensartet kogning.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

BOB-området er afgrænset af kyst og bjergkæder. Denne enestående geografiske beliggenhed gør, at markerne om natten er under indflydelse af en havbrise, som sikrer en langsom og gradvis modning af kornene. Herved undgås det, at der opstår revner i kornene, og samtidigt minimeres antallet af knækkede kerner — både under formaling og under kogning

Dyrkningsområdet, som for størstedelens vedkommende er beliggende i naturparken Parque Natural de la Albufera de Valencia, udgøres af meget gamle naturlige vådområder. Jorderne er kalkholdige, lerede, fattige på organisk materiale og reagerer alkalisk. Det betyder, at de er tunge, har en tæt struktur og er uigennemtrængelige. Dette muliggør overrisling med et minimum af vand og en enestående udnyttelse af næringsstoffer, hvilket har en meget positiv indflydelse på kornvæksten på den nederste del af aksene og minimerer udviklingen af deforme eller amorfe korn.

I BOB-området er der ingen kolde vinde i løbet af dagen, og vandet er varmt, hvilket fremmer udviklingen af perleris og gør det muligt at så sorter med en lang cyklus uden problemer med misvækst. De beskyttede sorter, som kan dyrkes her, har et stort indhold af amylose, og det er netop dette forhold, som adskiller risen her fra ris dyrket andre steder. Amyloseindholdet giver risen sine højt værdsatte kulinariske kvaliteter og er betingende for, at der opnås en passende balance mellem smagsoptagelse og hårdhed.

Risdyrkningen i Valencia er nært forbundet med den gastronomiske tradition. Der indgår ris i en meget stor del af Valencias gastronomi, bl.a. i paella, arroces caldosos (ris i gryde med bouillon) og ovnretter med ris. Der er en årsag-effekt-forbindelse mellem disse risretter og områdets typiske sorter, fordi det er sorter, der er meget velegnede til at optage smag fra bouillonerne, og som har medvirket til at udvikle en gastronomi med sit helt eget særpræg hvis vi sammenligner med den måde, man tilbereder ris på andre steder i verden.

Vestenvinden modvirker svampesporer som pyricularia og helminthosporium og dermed også udviklingen af defekte riskorn.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4))

http://www.agricultura.gva.es/pc_arrozdevalencia

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Se fodnote 2.

(4) Se fodnote 2.